உமர்கோட் மாவட்டம்

உமர்கோட் மாவட்டம் (Umerkot District), பாக்கித்தான் நாட்டின் தெற்கில் உள்ள சிந்து மாகாணத்தின் 30 மாவட்டங்களில் ஒன்றாகும். சிந்து மாகாணத்தின் மிர்பூர் காஸ் கோட்டத்தில் அமைந்த  இம்மாவட்டத்தின் நிர்வாகத் தலைமையிடம் உமர்கோட் நகரம் ஆகும்.  உமர்கோட் நகரமானது, சிந்து மாகாணத் தலைநகரான கராச்சிக்கு வடகிழக்கே 309 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தெற்கே 1,330 கிலோமீட்டர் தொலைவிலும் அமைந்துள்ளது. உமர்கோட் நகரத்தில் உள்ள  உமர்கோட் கோட்டையில் முகலாயப் பேரரசர் அக்பர் பிறந்தார். உமர்கோட் நகரத்தின் சிவன் கோயில் சிந்து மாகாணத்தில் பிரபலமானது.இதன் கிழக்கில் சிந்துவின் தார் பாலைவனம்  உள்ளது.
மாவட்ட நிர்வாகம்
உமர்கோட் மாவட்டம் 4 வருவாய் வட்டங்களைக் கொண்டது.DISTRICT GOVERNMENT - Umerkot அவைகள் பின்வருமாறு:
 குன்றி வட்டம் 
 பித்தோரோ வட்டம்
 சமாரோ வட்டம்
 உமர்கோட் வட்டம் 
மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 222,562 குடியிருப்புகள் கொண்ட  இம்மாவட்ட மக்கள் தொகை 1,159,831. ஆகும். பாலின விகிதம் 100 பெண்களுக்கு 109.73 ஆண்கள் வீதம் உள்ளனர். இதன் சராசரி எழுத்தறிவு ஆகும். இதன் மக்கள் தொகையில் 10 வயதிற்குட்பட்ட குழந்தைகள் 406,585 (35.1%) ஆக உள்ளனர்.நகர்புபுறங்களில் 258,859 (22.32%) மக்கள் வாழ்கின்றனர்.
மொழி
இம்மாவட்ட மக்கள் தொகையில் சிந்தி மொழியை 95.13%, உருது மொழியை 1.4%, பஞ்சாபி மொழியை 1.8% மற்றும் பிற மொழிகளை 1.67% மக்கள் பேசுகின்றனர்.
சமயம்
இம்மாவட்ட மக்கள் தொகையில் இசுலாம் சமயத்தை 44.83%% மக்களும், இந்து சமயத்தை 54.66%% மக்களும் மற்றும் பிற சமயங்களை 0.51% மக்களும் பின்பற்றுகின்றனர்.
இதனையும் காண்க
 மிர்பூர் காஸ் கோட்டம்
 சிந்துவின் தார் பாலைவனம்
வெளி இணைப்புகள்
 Umerkot District at a Glance
 பகுப்பு:சிந்து மாகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்